CELEX: 31992R2054
Language: el
Date: 1992-06-30 00:00:00
Title: Κανονισμός (ΕΟΚ) αριθ. 2054/92 του Συμβουλίου της 30ής Ιουνίου 1992 για την τροποποίηση του κανονισμού (ΕΟΚ) αριθ. 1152/90 για την καθιέρωση ειδικού καθεστώτος ενισχύσεως υπέρ των μικρών παραγωγών βάμβακος

Avis juridique important

|

31992R2054

Κανονισμός (ΕΟΚ) αριθ. 2054/92 του Συμβουλίου της 30ής Ιουνίου 1992 για την τροποποίηση του κανονισμού (ΕΟΚ) αριθ. 1152/90 για την καθιέρωση ειδικού καθεστώτος ενισχύσεως υπέρ των μικρών παραγωγών βάμβακος  

Επίσημη Εφημερίδα αριθ. L 215 της 30/07/1992 σ. 0013 - 0013 Φινλανδική ειδική έκδοση: Κεφάλαιο 3 τόμος 43 σ. 0190  Σουηδική ειδική έκδοση: Κεφάλαιο 3 τόμος 43 σ. 0190 

ΚΑΝΟΝΙΣΜΟΣ (ΕΟΚ) αριθ. 2054/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για την τροποποίηση του κανονισμού (ΕΟΚ) αριθ. 1152/90 για την καθιέρωση ειδικού καθεστώτος ενισχύσεως υπέρ των μικρών παραγωγών βάμβακοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2052/92 του Συμβουλίου της 30ής Ιουνίου 1992 για δεύτερη προσαρμογή του καθεστώτος ενίσχυσης για το βαμβάκι που καθιερώθκε από το πρωτόκολλο αριθ. 4 που προσαρτήθηκε στην πράξη προσχώρησης της Ελλάδας (1), ιδίως το άρθρο 3  παραγραφος 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επιτροπής (4),  Εκτιμώντας:  ότι προκειμένου να αμβλυνθούν οι επιπτώσεις της μειώσεως του εισοδήματος των παραγωγών που διαθέτουν μικρή έκταση για την καλλιέργεια βάμβακος, ο κανονισμός (ΕΟΚ) αριθ. 1152/90 (5), προβλέπει την καθιέρωση υπέρ των παραγωγών αυτών καθεστώτος ενισχύσεως  που καλύπτει μόνο τις περιόδους 1989/90, 1990/91 και 1991/92, αναμένοντας ενδεχόμενη προσαρμογή του καθεστώτος της ενισχύσεως για το βαμβάκι που καθιερώθηκε από το πρωτόκολλο αριθ. 4 που προσαρτήθηκε στην πράξη προσχώρησης της Ελλάδας- ότι σύμφωνα με το άρθρο 5 δεύτερο εδάφιο του κανονισμού (ΕΟΚ) αριθ. 2052/92, το Συμβούλιο θα λάβει απόφαση για την ενδεχόμενη προσαρμογή του καθεστώτος της ενισχύσεως που καθιερώθηκε με το πρωτόκολλο αριθ. 4 πριν από την περίοδο 1996/97- ότι αναμένοντας  την απόφαση αυτή, ενδείκνυται να παραταθεί το καθεστώς της ενισχύσεως που προβλέπεται στον κανονισμό (ΕΟΚ) αριθ. 1152/90 μέχρι την περίοδο αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1152/90 τροποποιείται ως εξής:  1. Στο άρθρο 2, οι όροι "1989/90, 1990/91 και 1991/92" αντικαθίστανται από τους όρους "από 1989/90 έως το 1995/96".  2. Στο άρθρο 3 παράγραφος 1, οι όροι "για καθεμία των τριών περιόδων εμπορίας" αντικαθίστανται από τους όρους "για τις περιόδους εμπορίας 1992/93 έως 1995/96".  3. Στο άρθρο 3 παράγραφος 2, ο όρος "τρεις" αντικαθίσταται από τον όρο "επτά".  4. Στο άρθρο 4, οι όροι "1989, 1990 και 1991" αντικαθίστανται από τους όρους "1989 έως 1995".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο εμπορίας 1992/93.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1992.  Για το Συμβούλιο Ο Πρόεδρος Arlindo MARQUES CUNHA (1) Βλέπε σελίδα 10 της παρούσας Επίσημης Εφημερίδας.(2) ΕΕ αριθ. C 119 της 11. 5. 1992, σ. 27.(3) ΕΕ αριθ. C 150 της 15. 6. 1992.(4) ΕΕ αριθ. C 169 της 6. 7. 1992.(5) ΕΕ αριθ. L 116 της 8. 5. 1990, σ. 1.